**PLEC DE CLÀUSULES ADMINISTRATIVES PARTICULARS QUE REGIRAN LA LICITACIÓ DE LES OBRES DEL PROJECTE DE MILLORA DE L’ACCESSIBILITAT DE L’AVINGUDA MAS FUSTER ENTRE CARRETERA FLORESTA I CARRER PAU.**

**1.** **DEFINICIÓ DE L'OBJECTE DEL CONTRACTE**

És objecte del present Plec regular la licitació del contracte administratiu de les obres del projecte de millora de l’accessibilitat de l’avinguda Mas Fuster entre carretera de la Floresta i carrer Pau.

**2.** **NECESSITATS ADMINISTRATIVES A SATISFER**

Les necessitats administratives a satisfer i els factors que intervenen en el present contracte estan acreditats a l’expedient corresponent.

**3. NATURALESA I RÈGM JURÍDIC DEL CONTRACTE**

El contracte a adjudicar té caràcter administratiu, d’acord amb l’article 19 es regirà pel que fa a la seva preparació, adjudicació, efectes i extinció, pel plec de clàusules administratives particulars, pel plec de condicions tècniques, pel Text Refós de la Llei de Contractes del Sector Públic (en endavant TRLCSP) aprovat pel Reial Decret Legislatiu 3/2011, de 14 de novembre, per les normes de desenvolupament, per les normes administraves aplicables, i pel que no estigui previst per les normes civils, mercantils i processals.

La qualificació jurídica d’aquest contracte és la d’un contracte d’obres, d’acord amb l’article 6 del TRLCSP. El règim jurídic del present contracte es troba constituït pel present Plec de Clàusules Administratives Particulars i pel Plec de Prescripcions Tècniques Particulars, així com el TRLCSP i la resta de normativa legal aplicable.

Per tot allò no previst expressament en aquest plec, en el plec de clàusules administratives generals i en el plec de prescripcions tècniques particulars, s’aplicarà supletòriament la normativa següent:

* Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre
* Decret Llei 3/2016, de 31 de maig, de mesures urgents en matèria de contractació pública.
* Real Decret 773/2015, de 28 d’agost, pel que es modifiquen determinats preceptes del Reglament General de la Llei de Contractes de les Administracions Públiques, aprovat pel Reial Decret 1098/2001, de 12 d’octubre.
* Llei 31/2007, de 30 de octubre, sobre procedimients de contractació en els sectors de l’agua, l’energia, els transports i els serveis postals, i 29/1998, de 13 de juliol, reguladora de la Jurisdicció Contenciosa-Administrativa
* El Reial Decret 817/2009, de 8 de maig pel qual es desenvolupa parcialment la Llei 30/2007, de 30 d’octubre, de Contractes del Sector Públic.
* Real Decret 1098/2001, de 2 d’octubre que desenvolupava l’antiga llei de contractes en tot allò que no sigui contrari al TRLCSP.
* Llei 30/1992, de 26 de novembre, de règim jurídic de les administracions publiques i del procediment administratiu comú.
* La llei 7/1985, de 2 d’abril, reguladora de les bases de règim local.
* Decret Legislatiu 2/2003, de 28 d’abril, pel qual s’aprova el Text Refós de la Llei Municipal de Règim Local.
* El Decret 179/1995, de 13 de juny, Reglament d’obres, activitats i serveis dels ens locals de Catalunya.
* La resta de normes de dret administratiu, i mancant aquestes, el Dret Privat.

Així mateix, la realització de l’obra objecte del contracte haurà d’observar la normativa de caràcter tècnic, fiscal, mediambiental, laboral, de seguretat social, prevenció de riscos, responsabilitat social i d’altre ordre, inclosos convenis col·lectius del sector, que en cada moment que li sigui d’aplicació.

**4. TERMINI D’EXECUCIÓ**

El contracte tindrà un termini màxim d’execució de les obres o instal·lacions de 90 dies (3 mesos) a comptar des de l’acta de comprovació del replanteig.

**5. CRÈDIT PRESSUPOSTARI**

La despesa derivada d’aquesta contractació, de 399.226,90 euros IVA inclòs, es farà efectiva amb càrrec a la partida 07-1532-689.01 del vigent Pressupost 2016 de la Corporació.

**6. PRESSUPOST DE LICITACIÓ**

El pressupost màxim de licitació es fixa en la quantitat de 329.939,59€ més IVA, de conformitat amb l’article 87 del TRLC.

Els licitadors hauran d’igualar o disminuir en la seva oferta l’esmentada quantitat. El pressupost comprèn la totalitat del contracte. El preu consignat és indiscutible, no admetent-se cap prova d’insuficiència.

**7. VALOR ESTIMAT CONTRACTE**

El valor estimat del contracte es fixa en la quantitat de 329.939,59€ més IVA als efectes d’allò que disposen l’article 88 i concordants del Text Refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre.

**8. REVISIÓ I/O ADEQUACIÓ DE PREUS**

No s’admet revisió de preus.

**9. TERMINI DE GARANTIA DE LES OBRES**

El termini de garantia de les obres, a comptar des de la data de l’acta de recepció de les obres serà d’un (1) any, de conformitat amb la clàusula 12 del plec de prescripcions tècniques particulars.

**10. RÈGIM DE PAGAMENT**

El pagament del preu es realitzarà prèvia la presentació de certificacions expedides mensualment pel contractista i conformades per l’arquitecte director de les obres.

De conformitat amb l’article 33 del Reial Decret Llei 4/2013, de 22 de febrer, de mesures de suport a l’emprenador i d’estímul del creixement i de la creació d’ocupació, es tindrà un període màxim de 30 dies naturals per a realitzar la verificació de les factures a comptar des de la data de recepció de les mateixes. Transcorregut aquest termini el pagament es realitzarà dins del termini màxim de 30 dies naturals des de l’acceptació o verificació.

En cap cas es podrà realitzar el pagament superant el termini de 60 dies naturals des de la recepció de les factures.

**11. GARANTIES**

En aquest cas no s’exigeix garantia provisional, de conformitat amb l’art. 103 del TRLCSP i amb l’art. 8.b) del Decret Llei 3/2016, de 31 de maig, de mesures urgents de contractació pública. La garantia definitiva serà d’un 5% de l’import d’adjudicació del contracte, exclòs l’impost del valor afegit, de conformitat amb l’article 95 del TRLCSP.

La garantia no es torna o cancel·la fins que no venci el termini de garantia d’execució de les obres i s’hagi complert satisfactòriament el contracte.

**12. TRAMITACIÓ DE L’EXPEDIENT I PROCEDIMENT D’ADJUDICACIÓ**

L’expedient de contractació serà objecte de tramitació ordinària, i no està subjecta a regulació harmonitzada, es durà a terme mitjançant procediment obert i adjudicació mitjançant l’aplicació de més d’un criteri de valoració, en virtut d’allò establert en els atricles 150 i 157 A 161 del TRLCSP.

**13. CRITERIS D’ADJUDICACIÓ**

Els criteris d’adjudicació a tenir en compte a l’hora de considerar quina és la proposició més avantatjosa seran els fixats a la clàusula 23 del plec de condicions tècnics, que resumidament són els següents:

|  |  |
| --- | --- |
| **PROPOSTA**  | **Total punts 100** |
| Preu del contracte | Fins a50 punts |
| Execucició de les obres de xarxa d’aigües pluvials contemplades en el plànol 15 i 16. INSTAL·LACIONS. | Fins a40 punts |
| Altres millores proposades de forma justificada pel contractista | Fins a 10 punts |

**14.- PROPOSICIONS ANORMALS O DESPROPORCIONADES**

Es considerarà que l’oferta no pot ser complida com a conseqüència d’ofertes desproporcionades o anormals de conformitat amb el tràmit i supòsit que conté l’article 152 del TRLCSP, i els supòsits previstos a l’article 85 del RGLCAP i d’acord amb els límites d’apreciació de la baixa temerària que a continuació es relacionen:

Límit d’apreciació de la baixa temerària: en relació amb el criteri objectiu del preu ofert, es consideraran inicialment incurses en presumpció de temeritat, aquelles propostes:

1.- Quan, concorrent un sol licitador, sigui inferior al pressupost base de licitació en més de 25 unitats percentuals.

2.- Quan concorrin dos licitadors, la que sigui inferior en més de 20 unitats percentuals a l’altra oferta.

3.- Quan concorrin tres licitadors, les que siguin inferiors en més de 10 unitats percentuals a la mitjana aritmètica de les ofertes presentades. No obstant, s’exclourà per al còmput de dita mitjana l’oferta de quantia més elevada quan sigui superior en més de 10 unitats percentuals a dita mitjana. En qualsevol cas, es considerarà desproporcionada la baixa superior a 25 unitats percentuals.

4.- Quan concorrin quatre o més licitadors, les que siguin inferiors en més de 10 unitats percentuals a la mitjana aritmètica de les ofertes presentades. No obstant, si entre elles existeixen ofertes que siguin superiors a dita mitjana en més de 10 unitats percentuals, es procedirà al càlcul d’una nova mitjana només amb les ofertes que no es trobin en el supòsit indicat. En tot cas, si el nombre de les restants ofertes és inferior a tres, la nova mitjana es calcularà sobre les tres ofertes de menor quantia.

Tot això , sense perjudici de la factultat de l’òrgan de contractació d’apreciar, malgrat tot i previ els informes adequats, com a susceptibles de ser acceptades.

**15. CRITERIS DE PREFERÈNCIA EN CAS D’IGUALACIÓ DE PROPOSICIONS**

En el supòsit d’igualació de puntuacions en relació amb l’oferta econòmicament més avantatjosa tindran preferència en l’adjudicació del contracte les proposicions presentades per les empreses que acreditin tenir contractades a la seva plantilla persones amb discapacitat o en situació d’exclusió social, i amb entitats sense ànim de lucre, tot allò en els termes establerts per la disposició addicional 4ª del TRLCSP.

En cas que persisteixi l’empat s’adjudicarà el contracte a la proposició que comprengui l’oferta econòmica més baixa.

En cas que persisteixi després d’aplicar aquest últim criteri, es decidirà l’adjudicació, entre elles, per sorteig, que es farà davant la Mesa de contractació, i amb assistència dels licitadors afectats per l’empat.

**16. DOCUMENTACIÓ A PRESENTAR, FORMA I CONTINGUT DE LES PROPOSICIONS**

La documentació per prendre part en el procediment ordinari es presentarà es presentarà en el termini de 26 dies naturals comptats des de la última publicació en el perfil del contractant, al BOPB i al DOGC dels plecs de clàusules administratives i el plec de condicions tècnics inicialment aprovats, en el Registre de les oficines de la seu de l’EMD de Valldoreix, ubicada a la Rambla Verdaguer, núm.185, de Valldoreix, de 08:00 hores a 15:00 hores, podent ésser també enviada per correu. En aquest cas, la documentació s’haurà de lliurar abans de les 14 hores a l’Oficina de Correus i dins del termini màxim establert a l’anunci corresponent, havent-se d’anunciar la seva tramesa mitjançant telegrama o fax a 93.589.18.23 el mateix dia de la seva presentació, sense ultrapassar, en aquest darrer cas, el termini esmentat per a la presentació de les sol·licituds. Transcorreguts deu dies des de la data esmentada sense haver-se rebut la documentació, la sol·licitud de participació no serà admesa en cap cas.

L’esmentada documentació haurà de presentar-se en qualsevol de les llengües cooficials de Catalunya, anar degudament signada pel licitador, ser original o degudament autenticada i haurà de presentar-se en tres sobres tancats (Sobre núm. 1, Sobre núm. 2 i Sobre núm. 3), dins de cadascun dels quals s’inclourà, en full apart, una relació numerada dels documents en ells inclosos, així com la pròpia documentació que es detalla a continuació. El SOBRE NÚM. 1 contindrà la documentació administrativa. El SOBRE NÚM. 2 contindrà les ofertes de millores proposades i el SOBRE NÚM. 3 la proposició econòmica.

* El SOBRE NÚM. 1 portarà la menció "Documentació administrativa per a la contractació de les obres del Projecte de millora de l’accessibilitat de l’avinguda Mas Fuster entre carretera de la Floresta i carrer Pau " i haurà de contenir la documentació que es relaciona a continuació:
* Relació numerada de la documentació inclosa amb indicació de les següents dades identificatives: nom i cognoms de la persona de contacte i adreça postal i electrònica, número de telèfon i de fax del licitador
* Declaració responsable de compliment de les condicions establertes legalment per contractar amb l’Administració, d’acord amb el model següent:

“En/Na ...................................... amb NIF núm................................., en nom propi/ en representació de l’empresa............................., en qualitat de...., i segons escriptura pública autoritzada davant Notari......, en data.... i amb número de protocol ..../o document...., CIF núm. .............., domiciliada a ........... carrer .........., núm. (persona de contacte........., adreça de correu electrònic............., telèfon núm. ....... i fax núm. ..............), opta a la contractació de les obres del Projecte de millora de l’accessibilitat de l’avinguda Mas Fuster entre carretera de la Floresta i carrer Pau i DECLARA RESPONSABLEMENT:

* + Que les facultats de representació que ostenta són suficients i vigents (*si s’actua per representació*); que reuneix totes i cadascuna de les condicions establertes legalment i no incorre en cap de les prohibicions per contractar amb l’Administració previstes als articles 54 a 84 TRLCSP;
	+ Que es troba al corrent del compliment de les obligacions tributàries i amb la Seguretat Social;
	+ Que disposa de l’habilitació empresarial o professional, així com de la solvència econòmica i financera i tècnica o professional exigides en els termes de la clàusula 17 del present Plec i que es compromet a adscriure a l’execució del contracte els mitjans personals / materials descrits a la clàusula 17 del present Plec.
	+ Que en cas de resultar proposat com a adjudicatari, es compromet a aportar la documentació assenyalada en la clàusula 17 del present Plec.
* Declaració responsable de vigència de les circumstàncies que donaren lloc a la declaració, per part de l’Administració Tributària, d’exempció d’IVA, si escau.
* Declaració responsable de sotmetiment a la jurisdicció dels Jutjats i Tribunals espanyols, cas de tractar-se d’empreses estrangeres.
* En el supòsit que formulin ofertes empreses vinculades, aquestes hauran de presentar una declaració manifestant aquesta circumstància en el termes establerts en l’article 42 de Codi de Comerç.
* En el supòsit que els licitadors tinguin intenció de concórrer en unió temporal, hauran de presentar una declaració manifestant aquest extrem amb indicació dels noms i circumstàncies dels integrants i la participació de cadascun, així com l’assumpció del compromís de constituir-se formalment en unió temporal en cas de resultar adjudicataris.

El SOBRE NÚM. 2.- El sobre haurà d’anat tancat, firmat pel sol·licitant i amb indicació del domicili a efectes de notificacions, en el que es farà constar la denominació del sobre “Sobre Núm. 2: Proposició de Millores per a la contractació de les obres del Projecte de millora de l’accessibilitat de l’avinguda Mas Fuster entre carretera de la Floresta i carrer Pau ", i haurà de contenir la documentació següent:

* Relació numerada de la documentació inclosa.
* L’oferta de millora, en el seu cas, si el licitador ofereix l’execució de les obres de xarxa d’aigües pluvials contemplades en el plànol 15 I 16. INSTAL·LACIONS.
* En el seu cas, altres millores proposades de forma justificada pel contractista.

*\*En el cas que sol·licitant opti per no incloure millores al Projecte haurà de presentar l’esmentat sobre 2 incloent escrit on s’indiqui aquesta circumstància.*

El SOBRE NÚM. 3.- El sobre haurà d’anat tancat, firmat pel sol·licitant i amb indicació del domicili a efectes de notificacions, en el que es farà constar la denominació del sobre “Sobre Núm. 3: Proposició Econòmica per a la contractació de les obres del Projecte de millora de l’accessibilitat de l’avinguda Mas Fuster entre carretera de la Floresta i carrer Pau ", i haurà de contenir la documentació següent:

* Relació numerada de la documentació inclosa.
* La proposició econòmica, que haurà d’ajustar-se al model següent:

En/Na ... amb NIF núm. ..., en nom propi, (o en representació de l’empresa ....., CIF núm. ...., domiciliada a..... carrer ..., núm. ....) assabentat/da de les condicions exigides per optar a la contractació relativa de les obres del Projecte de millora de l’accessibilitat de l’avinguda Mas Fuster entre carretera de la Floresta i carrer Pau de l’EMD de Valldoreix, es compromet a portar-la a terme amb subjecció al Plec de Clàusules Administratives Particulars i el plec de condicions Tècniques per la quantitat de ..........euros més IVA *(La quantitat haurà d’expressar-se en lletres i xifres).*

A Valldoreix a ..... de ..................... de 2016.

**ADVERTÈNCIA**

**La documentació que contenen els sobres precedents (1 i 2) no pot incloure cap informació que permeti conèixer el contingut del sobre 3 relatiu a la proposició econòmica. L’incompliment d’aquesta obligació implica l’exclusió de la licitació.**

**17. CONDICIONS MÍNIMES I MEDIS D’ACREDITACIÓ DE LA SOLVÈNCIA ECONÒMICA I FINANCERA I PROFESSIONAL O TÈCNICA**

La solvència econòmica i financera, i professional o tècnica mínima i els mitjans d’acreditació són els que tot seguit s’indiquen:

Els licitadors hauran de complir les condicions següents:

1. Solvència econòmica i financera:
* Volum anual de negocis que, referida a l’any de major volum de negoci dels tres últims anys conclosos, haurà de ser igual o superior a 494.909 euros.

Mitjà d’acreditació: Aportació dels comptes anuals aprovats i dipositats al Registre Mercantil o en el registre oficial corresponent.

1. Solvència professional o tècnica:
* Una relació dels principals serveis o treballs en els últims deu anys que inclogui objecte, import, dates i el destinatari, públic o privat d’aquests, signada pel representant legal de l’ens públic o privat.

S’haurà d’acreditar un mínim de tres obres realitzades similars en els últims 10 anys, amb un import igual o superior a 230.957 euros durant l’any de major execució del període de 10 anys.

**L’acreditació** dels treballs esmentats s’ha de realitzar:

* Quan els treballs s’hagin realitzat en entitats del sector públic, cal aportar certificats expedits o visats per l’òrgan competent, que acreditin la efectiva realització de les obres, l’import, any d’execució, i bona execució.
* Quan els treballs s’hagin realitzat en entitats del sector privat, s’entenen acreditats amb la relació esmentada signada pel representant legal de l’empresa licitadora, que acreditin import, any d’execució, i bona execució.

**18. LA MESA DE CONTRACTACIÓ**

La mesa de contractació serà presidida per la Presidenta de la junta de Veïns, la qual quedarà integrada de la manera següent:

**President/a**: **Josep Puig Belman**, President de l’EMD de Valldoreix, en substitució Sra. Susana Herrada Cortés.

**Vocals:** **Joaquim Castelló López**, vocal de l’EMD de Valldoreix, en substitució Sr. Bernat Gisbert

 **Susanna Casta Balcells**, vocal de l’oposició de l’EMD de Valldoreix.

 **Noel Climent Jurado**, vocal de l’oposició de l’EMD de Valldoreix.

**Francesc Xavier Humet Cienfuegos-Jovellanos**, vocal de l’oposició de l’EMD de Valldoreix, en substitució Sr. Ferran Magineda Agustin.

**Concepció Foraster Arespacochaga**, secretària-interventora de l’EMD de Valldoreix, en substitució Sra. Mª Josep Tuyà Manzanera, Tècnica de comerç de l’EMD de Valldoreix.

**Miquel Diez Folch**, Cap d’urbanisme i mobilitat, en substitució Sr. Ricard Coromines Net, Arquitecte Tècnic de de l’EMD de Valldoreix.

Actuarà de secretària de la Mesa Cristina Grimaldos Matías, en substitució Sra. Magda Golsalvez Climent.

La Mesa decidirà per majoria de vots proposar l’adjudicació del contracte a la proposició que consideri més favorable, o proposar declarar desert la licitació. La proposta serà elevada al President de la Junta de veïns, perquè adopti la resolució definitiva.

**19. CONSTITUCIÓ DE LA MESA DE CONTRACTACIÓ**

D’acord amb l’article 8.f del Decret Llei 3/2016, de 31 de maig, de mesures urgents en matèria de contractació pública, s’unificaran les reunions de la mesa de contractació en un sol acte, amb una fase interna i una fase posterior de caràcter públic.

En aquest sentit, conclòs el termini de presentació de les sol·licituds, es constituirà la Mesa de contractació en fase interna, no pública, a les **9 hores del dia següent al de la finalització del termini de presentació de proposicions** o, si aquest és festiu o dissabte, el primer dia hàbil següent, per realitzar l’acte de qualificació de la documentació presentada en el SOBRE 1 anomenat *“*Documentació administrativa per a la contractació de les obres del Projecte de millora de l’accessibilitat de l’avinguda Mas Fuster entre carretera de la Floresta i carrer Pau”**.** La Mesa comprovarà les declaracions responsables relatives a la documentació administrativa, la capacitat i solvència de les empreses licitadores. Si de la valoració del contingut de la documentació la Mesa s’observés defectes esmenables s’atorgarà un termini de 3 dies a l’empresa interessada per fer l’esmena. Una vegada comprovat el contingut del sobre núm. 1 proposarà a l’òrgan de contractació l’admissió o inadmissió d’empreses licitadores.

**Seguidament, i en la mateixa fase interna**, no pública, es procedirà a l’obertura del SOBRE 2 anomenat “Proposició de Millores per a la contractació de les obres del Projecte de millora de l’accessibilitat de l’avinguda Mas Fuster entre carretera de la Floresta i carrer Pau”.

Tot seguit la Mesa remetrà el contingut del sobre 2 al tècnic corresponent per a l’avaluació prèvia i informe corresponent, aixecant a continuació la sessió.

La Mesa de contractació es constituirà en acte públic a les **12 hores del mateix dia de celebració de la fase interna**. La Mesa donarà a conèixer la valoració del Sobre núm. 2 als assistents i, a continuació, procedirà a l’obertura del sobre núm. 3 anomenat “Proposició Econòmica per a la contractació de les obres del Projecte de millora de l’accessibilitat de l’avinguda Mas Fuster entre carretera de la Floresta i carrer Pau” i es llegiran les proposicions efectuades pels licitadors al Sobre núm. 3. Un cop realitzat l’acte públic d’obertura de les proposicions, la Mesa de contractació formularà la proposta de resolució, amb subjecció als criteris d’adjudicació establerts en el present plec de clàusules per a la valoració de les proposicions.

En el cas que, de la valoració de la documentació administrativa s’observin defectes esmenables, s’ajornarà l’obertura del sobre 2 i 3 al dia següent a la finalització del termini d’esmena atorgat o, si aquest és festiu o dissabte, el primer dia hàbil següent.

**20. ADJUDICACIÓ DEL CONTRACTE**

El contracte serà adjudicat a la proposició més avantatjosa per a l’interès públic segons puntuació derivada del barem previst en la clàusula del present plec.

L’òrgan de contractació requerirà al licitador que hagi presentat l’oferta econòmicament més avantatjosa per tal que dins del termini de deu dies hàbils, a comptar des de l’endemà de rebre el requeriment, presenti la documentació justificativa d’estar el corrent de les obligacions tributàries i de la Seguretat Social i d’haver constituït la garantia definitiva que procedeixi, així com que acrediti la solvència tècnica i econòmica.

De no complimentar-se adequadament el requeriment en el termini assenyalat, s’entendrà que el licitador ha retirat la seva oferta, procedint en aquest cas a sol·licitar la mateixa documentació al licitador següent per l’ordre en que hagin quedat classificades les ofertes.

L’òrgan de contractació haurà adjudicar el contracte dins dels cinc dies hàbils següents a la recepció de la documentació. L’adjudicació es notificarà als candidats i simultàniament es publicarà en el perfil del contractant.

**21. FORMALITZACIÓ DEL CONTRACTE**

La formalització del contracte haurà d’efectuar-se dins dels quinze dies hàbils següents a aquell en que el candidat rebi la notificació de l’adjudicació de conformitat amb el que disposa l’article 156 del TRLCSP, sempre i quan hagi constituït la garantia definitiva.

**22. EXECUCIÓ DEL CONTRACTE I RESPONSABILITAT DEL CONTRACTISTA**

El contracte s’executarà amb subjecció a les clàusules del mateix i d’acord amb les instruccions que, per a la seva interpretació, comuniqui per escrit al contractista l’EMD de Valldoreix.

**23. PENALITATS EN CAS DE DEMORA O EXECUCIÓ FORÇOSA**

23.1. En cas de demora del contractista en el compliment dels terminis parcials o del termini final de l’obra per causes a ell imputables, la corporació podrà optar indistintament, en la forma i condicions establertes en l’art. 213 del TRLCSP, per la resolució del contracte amb pèrdua de la garantia definitiva o per la imposició de les penalitats establertes a l’art. 212.4) i apartats següents del TRLCSP.

23.2. Si la corporació opta per la imposició de penalitats, els imports d’aquestes es faran efectius mitjançant la deducció de les quantitats que, en concepte de pagament total o parcial, s’hagin d’abonar al contractista o sobre la garantia que, si s’escau, s’hagués constituït, quan no es puguin deduir de les esmentades certificacions. L’import de la penalitat no exclou la indemnització de danys i perjudicis a què pugui tenir dret l’Administració originats per la demora del contractista.

23.3. Si el retard fos produït per motius no imputables al contractista s’estarà al que disposa l’art. 213.2 del TRLCSP.

23.4. En tot cas, la constitució en mora del contractista no requerirà interpel·lació o intimació prèvia per part de l’Administració.

23.5. Procedirà la imposició de penalitats en els supòsits següents:

a) Defectes en l’execució de l’obra

b) No adscripció a l’obra de tots els mitjans personals o materials ofertats.

c) Incompliment de les condicions especials d’execució medioambientals o socials en cas d’haver estat fixades en el quadre de característiques.

d) Incompliment dels criteris d’adjudicació que hagin servit de base per a l’adjudicació del contracte.

Les sancions s’imposaran d’acord amb el que estableix l’article 212 del TRLCSP, hauran d’ésser proporcionades i la seva quantia no serà superior al 10% del pressupost del contracte, llevat que la rellevància i gravetat de l’incompliment justifiquin la resolució del contracte.

23.6. La imposició de penalitats requerirà la tramitació d’expedient en el qual es donarà tràmit de vista i audiència al contractista en els termes establerts a l’article 84.1 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.

23.7. La imposició de penalitats no exonera el correcte compliment de les obligacions contractuals per part del contractista.

**24. CESSIÓ I SUBCONTRACTACIÓ**

**24.1 Cessió**

L’adjudicatari solament podrà cedir vàlidament els drets i obligacions que neixin del contracte, mitjançant l’autorització expressa i per escrit de la Corporació, i de conformitat amb els requisits assenyalats a l’article 226 del TRLCSP.

**24.2 Subcontractació**

L’adjudicatari solament podrà subcontractar vàlidament la realització del contracte, mitjançant l’autorització expressa i per escrit de la Corporació, i de conformitat amb els requisits assenyalats a l’article 227 del TRLCSP. Aquesta només s’acceptarà per aquesta EMD excepcionalment.

**25. CAUSES DE RESOLUCIÓ**

Són causes de resolució del contracte, a més de les previstes a l’article 223 del TRLCSP, les següents: el fet d’incórrer el contractista en qualsevol de les causes de prohibició per contractar amb l’Administració Pública estipulades a l’article 60 i concordants del TRLCSP.

**26. CONFIDENCIALITAT DE LES DADES DEL CONTRACTE**

L’adjudicatari haurà de guardar secret respecte de les dades o antecedents que, no essent públics, estiguin relacionats amb l’objecte del contracte, en el termes establerts a la clàusula 57.5 del Plec de Clàusules Administratives Generals aplicables als contractes d’obres i instal·lacions de la Corporació.

Valldoreix, 28 de setembre de 2016.

EL PRESIDENT

Josep Puig Belman